Դեպոկ

**Դեպոկ** (), Ինդոնեզիայի Արևմտյան Ճավա շրջանի միլիոնանոց քաղաքներից մեկը։ Դեպոկը գտնվում է հետևյալ կորրդինատներում՝ , Ճավա կղզու հյուսիս-արևմուտքում։ Քաղաքը զարգանում է որպես Ջակարտայի քաղաք-արբանյակ, քանի որ բնակիչներից շատերը աշխատում են Ջակարտայում։

## Աշխարհագրություն և բնակչություն
[մինի|[Ինդոնեզացիներ|Ինդոնեզացին կապույտ կիմոնոյով, Դեպոկ]]
Քաղաքը գտնվում է Ինդոնեզիայի մայրաքաղաք Ջակարտայից դեպի հարավ։ Քաղաքի մակերեսը կազմում է 200,29 կմ², իսկ բնակչությունը՝ 2 330 333 մարդ (2018 թվականի մարդահամարի տվյալներով)։ Բնակչության խտությունը 11,634 մարդ/կմ² է։

## Պատմություն
1696 թվականի մայիսի 18-ին *VOC* ընկերության նախկին սպա Կորնելիս Չեստելեյնը գնել է 12,44 կմ² հողատարածք, որը կազմում է ներկայիս Դեպոկի ընդհանուր տարածքի 6,2%-ը։ Տեղացի աշխատողների շնորհիվ զարգացնելով արդյունաբերական գործարանները՝ Չեստելեյնը ուշադրություն է դարձրել նաև ինդոնեզացիներին քրիստոնեության ուսուցմանը։ Նա հիմնել է «De Eerste Protestante Organisatie van Christenen» (DEPOC) միաբանությունը։ Չնայած Դեպոկ անվանումը, որը նշանակում է «մեկուսի կացարան», գոյություն է ունեցել մինչ միաբանության հիմնադրումը, որոշ կարծիքներ կան նաև այն մասին, որ հենց միաբանության հապավումն է օգտագործվել որպես տեղանուն։ Իր մահից հետո Կորնելիս Չեստելեյնը ազատել է բոլոր ստրուկներին՝ նրանց բաժանելով հողեր և հողատեր դարձնելով։ 1871 թվականին հոլանդական կառավարությունը թույլատրել է Դեպոկին ունենալ սեփական կառավարությունը և նախագահը։ 1952 թվականին քաղաքի վերահսկողությունը հանձնվել է Ինդոնեզիային։

1982 թվականի մարտին Դեպոկը դարձել է վարչական քաղաք, իսկ արդեն 1999 թվականին քաղաքը կառավարում էր քաղաքապետը։

1999 թվականի ապրիլի 20-ին Դեպոկին միացվել են մի քանի շրջաններ Բոգորից, և քաղաքի մակերեսը դարձել է 200,29կմ²։ Ամսաթիվը նշվում է որպես Դեպոկի հիմնադրման օր։

## Վարչական բաժանում
մինի|250x250փքս|Ինդոնեզական համալսարան Դեպոկում
Քաղաքը բաժանվում է 6 շրջանների՝ Բեջի (Beji), Չիմանգիս (Cimanggis), Լիմո (Limo), Պանչորան Մաս (Pancoran Mas), Սավանգան (Sawangan) և Սուկմաջայա (Sukmajaya)։

### Քաղաքապետներ
Դեպոկի քաղաքապետների ցանկ․

* Մոհամադ Ռուկասա Սուրադիմաջա (1982-1984)
* Իբիդ Տամջիդ (1984-1988)
* Աբդուլ Վահյան (1988-1991)
* Մոհամադ Մասդուկի (1991-1992)
* Սոֆյան Սաֆարի Խամիմ (1992-1996)
* Բադրուլ Կամալ (1997-2005)
* Նուռ Մահմուդի Իսմաիլ (2006-2016)
* Իդրիս Աբդուլ Շոմադ (2016-հիմա)

## Կրթություն
մինի|Հուշարձան Դեպոկում՝ համալսարանի կամպուսում|233x233փքս
Դեպոկը հայտնի է որպես ուսանողների քաղաք։ Քաղաքում են գտնվում հետևյալ համալսարանները․

* Ինդոնեզիական համալսարան
* Գունադարմա համալսարան
* Politeknik Tugu
* Politeknik Negeri Jakarta

Դեպոկում կան մասնավոր լեզվաբանական դպրոցներ՝ EF English First, ILP և այլն։

## Առողջապահություն
Դեպոկում են գտնվում հետևյալ հիվանդանոցները և բուժհաստատությունները․

* RSIA Hermina
* RS Bunda
* RS Tugu Ibu
* RS Sentra Medika
* RS Puri Cinere
* Rumah Sakit Bhakti Yudha

## Տնտեսություն
Դեպոկում են գտնվում հետևյալ առևտրի կենտրոնները՝ Margo City, Mall Depok, Depok Plaza, SixtyOne Building և Depok ITC.

## Տրանսպորտ
մինի|Էքսպրես Դեպոկում|175x175փքս
Քաղաքի հիմնական տրանսպորտային միջոցը մեքենաներն են։ Որպես Ջակարտայի արբանյակ՝ Դեպոկը հայտնի է իր շատ խիտ երթևեկությունով։ Ջակարտայի և Դեպոկի միջև գտնվող ճանապարհներին հաճախ են լինում խցանումներ։

Առկա է ավտոբուսային գիծ, ինչպես նաև KRL Jabodetabek արագ տրանսպորտային միջոցի համակարգ։ Jabo(de)tabek բառը վերծանվում է որպես **Ja**karta, **Bo**gor, **De**pok, **Ta**ngerang և **Bek**asi քաղաքների անվանումների առաջին տառերի միավորում։ Դեպի Ջակարտայի կենտրոնական մաս ուղևորությունների համար օգտագործվող գնացքները ամենաարագ և ամենաշատ օգտագործվող տրանսպորտն են, ուստի դրանք հիմնականում մարդաշատ են։

## Տեսարժան վայրեր
մինի|Տեղական ապուր|191x191փքս

### Արվեստ
Դեպոկում է գտնվում հայտնի «Բենգկել» («Արհեստանոց») թատրոնը, որը հիմնել է բանաստեղծ, դրամատուրգ Ռենդրան։

### Սնունդ
Դեպոկում կան բազմաթիվ տեղական ռեստորաններ ազգային խոհանոցով, սակայն առկա են նաև միջազգային ցանցեր, ինչպիսիք ենMcDonalds-ը, *A&W*-ը, *Kentucky Fried Chicken-ը*, Starbucks-ը։

## Սպորտ
Դեպոկում է գտնվում Պերսիկադ ֆուտբոլային թիմը։

## Ծանոթագրություններ

## Արտաքին հղումներ
* Պաշտոնական կայք 
* Դեպոկ, Ինդոնեզիա
* Դեպոկի պատմություն 
* Ինդոնեզիական համալսարան

Կատեգորիա:Ինդոնեզիայի քաղաքներ